כ"ח בתשרי תשפ"א

16/10/2020

**עדכון לקהילת מו"ח בנוגע לפתיחת שנת הלימודים**

שלום לכולם/ן,

לעניות דעתנו, טרם הגענו להסכם בנוגע לסוגיות המטרידות אותנו, עליהם פירטנו במייל מיום 14/10. עם זאת, מתוך המחוייבות לקהילת האוניברסיטה בתקופה קשה זו ורצון כן שלא לפגוע בסטודנטים, אנו נמנעים משיבושים בשלב זה.

יחד עם זאת, אם לא נגיע להסכם בהקדם, נאלץ להחריף את צעדנו. לא ניתן שחברות וחברי הארגון שלנו ייפגעו.

אנחנו מביאים כאן את ההנחיות הרלוונטיות לפתיחת שנת הלימודים;

1. אנחנו סבורים שתפקידו של המעסיק לדאוג לתנאי עבודה הוגנים ומותאמים. ההוראה המקוונת מצריכה ציוד טכנולוגי מותאם שעלותו לעיתים יקרה. מסיבה זו **נשוב ונדגיש שיש להימנע מרכישת ציוד מכספכם האישי.** *אם נדרשתם/ן לכך, פנו אלינו.*
2. אנחנו סבורים שהמעבר להוראה מקוונת לווה בשינויים רבים באופי העבודה ובשעות המגלמות את המשימות. **נדגיש כי יש להימנע מביצוע מטלות החורגות מהמקובל והנהוג,** כמו למשל הכפלת מספר סטודנטים בקורס וכו'. שכר חברי הסגל הזוטר מבטא את מספר שעות העבודה בפועל. *אם נדרשתם/ן למטלות חריגות, אנא פנו אלינו בדחיפות.*
3. **סוגיית ההקלטות באוניברסיטה העברית הוסדרה**. לינק לפירוט - <https://segel.huji.ac.il/sites/default/files/segel/files/hsdr_bnyyn_tsylvm_vhqlth_tshp.pdf>

לצד זאת, אנחנו סבורים שיש לעגן את הדברים הרלוונטיים בהסכם שיבטיח את הביטחון התעסוקתי והזכויות שלכם/ן, גם במעמד בית הדין.

1. מצ"ב נוסח הנחיות שנשלח מטעם קואליציית הארגונים הארצית, לידיעתכם והכרותכם/ן - <https://bit.ly/37aRt7D>. שימו לב כי הנחיות הארגון שונות מההנחיות המצורפות הלינק.

בברכה,

ארגון מו"ח.